ร้านนี้มีสองสาขานะค่ะ แต่ละสาขาไม่ไกลจากกันเท่าไหร่ ปกติไปทานสาขาสองค่ะคือสาขาใหม่ เพราะเดินทางง่าย ร้านสะอาด บรรยากาศดี คนไม่แออัดมากนักเหมือนสาขาแรก
วันนี้เมนูที่สั่งคือ ปลาหมึกนึ่งมะนาว กุ้งอบเกลือ ปูเนื้อนึ่ง2โล ค่ะ
-ปลาหมึกนึ่งมะนาว รสชาติดีค่ะ ไม่เผ็ดมากไม่เปรี้ยวมาก เป็นอาหารแก้เลี่ยนได้ดี น้ำที่ราดช่วยให้เจริญอาหารดีมากค่ะ 
-กุ้งอบเกลือ ให้เยอะมากกกกกก กุ้งสดดี เนื้อกุ้งก็หอมอร่อย 
-ไฮไลท์อยู่ที่ปูเนื้อนึ่งค่ะ ที่นี่จะมีทั้งปูไข่ และปูเนื้อ คิดราคาเป็นกิโลค่ะ ส่วนตัวชอบทานปูเนื้อค่ะ วันนี้สั่งมา2โลทานกัน3คน รวมกับคุณพ่อและคุณแม่ อร่อยมาก เนื้อปูหวาน ปูตัวใหญ่ ก้ามใหญ่มาก ทานคู่กับน้ำจิ้มซีฟู้ดของที่นี่แล้วอร่อยสุดๆไปเลยค่ะ 

สำหรับใครที่ชอบทานปูแนะนำว่าให้มาลองทานดูนะค่ะ ราคาอาจจะค่อนข้างสูงแต่ว่าคุณภาพเยี่ยมมากค่ะ และถ้าจะไปทานให้กะเวลาและวันที่จะไปนิดนึง เพราะถ้าไปช่วงเที่ยงกว่าๆของวันหยุดคนจะค่อนข้างแน่น อาหารจะได้ช้า พนักงานจะดูแลไม่ทั่วถึงค่ะ แล้วก็อาหารจะค่อนข้างจานใหญ่ เวลาสั่งให้กะดีๆนะค่ะ ไม่งั้นจะทานไม่หมดต้องห่อกลับบ้านค่ะ ลองไปทานกันดูนะค่ะ
